The Weight of Water (cinta)

Iste articlo ye sobre una cinta franco-estausunidense-canadiense de cine de drama d'intriga; ta atros usos, se veiga The Weight of Water.

The Weight of Water (títol orichinal en anglés, en aragonés O peso de l'augua, estrenada en Aragón con o suyo títol traduciu enta lo castellano como El peso del agua) ya una cinta de cine de drama d'intriga coproducida por o cine francés, o cine estausunidense y lo cine canadiense estrenada l'anyo 2000, dirichida por Kathryn Bigelow seguntes un guión adaptau por Alice Arlen y Christopher Kyle (basau en The Weight of Water, una novela publicada por Anita Shreve l'anyo 1997), con una banda sonora orichinal de David Hirschfelder, una dirección de fotografía d'Adrian Biddle y una producción cinematografica d'A. Kitman Ho, Sigurjón Sighvatsson y Janet Yang ta las productoras Four Water Productions y StudioCanal. De l'elenco d'actors d'a cinta en fan parte Ciarán Hinds, Richard Donat, Sarah Polley, Ulrich Thomsen, Anders W. Berthelsen, Katrin Cartlidge, Vinessa Shaw, Adam Curry, Catherine McCormack, Sean Penn, Josh Lucas, Elizabeth Hurley y Karl Juliusson, entre d'atros.

En 1873 Karen Christenson y Anethe Christenson, dos immigrants noruegas, son brutalment asasinadas en a isla Smuttynose, una chicota isla d'as islas Shoals, en a costa de Nueva Hampshire pero perteneixents a Maine. Maren Hontvedt, chirmana chicota de Karen, ye la sola supervivient y acusa a Louis Wagner, un marino alemán que heba viviu breument en a casa y que heba intentau dar-li cantarias. Dimpués d'un chudicio, condenan a Louis por l'asasinato y l'executan. En l'anyo 2000, Jean Janes ye una fotografa que ye investigando l'asasinato y viacha en a isla d'os feitos con su mariu, Thomas, un conoixiu poeta, Rich, lo chirmano de Thomas, que poseye un yate, y la novia de Rich, Adaline. Casualment, Jean descubre documentos escritos por Maren que contan os feitos anteriors a los asasinatos y la suya propia vida en a isla, a on viviba con su mariu John, de qui no yera enamorada. Cuan plegó enta la isla lo chirmano de Karen y Maren, Evan, con a suya muller Anethe, Maren prencipió a sentir atracción por Anethe. Bel día que las mullers quedoron solas, Anethe diz que ye embarazada y demana a Maren dormir con ella en tremolar-li la escolaneta. Cuan las troba Karen, creye que ixo confirma las suyas sospeitas d'a homosexualidat de Maren y la acusa amás de tener relacions incestuosas con Evan. Maren golpia a Karen con una cadiera y cuan Aethe preba de fuyir, la mata con una estral. Dimpués estrangula a Karen y s'amaga en una espluga dica lo día siguient, cuan acusa a Louis de l'asasinato. A la vegada, en a epoca actual Rich coquetia ubiertament con Jean y Thomas en para cuenta. Bel día esclata una tronada mientres son en o yate. Os dos chirmanos se troban en baixo d'o yate y las dos mullers en a cubierta d'o yate, y Jean, encelada, empenta a Adeline, que caye en a mar. Aparentment ta salvar-la, saltan a l'augua Jean y Thomas, que consiguen salvar-la, pero qui muere afogau ye Thomas.

A cinta s'ambienta en dos momentos historicos diferents (1873 y la epoca actual d'a cinta, l'anyo 2000) en a isla Smuttynose, perteneixent a lo termin municipal de Kittery, en Maine, y las suyas escenas se filmoron en Halifax (Nueva Escocia) en Canadá y en os Fox Baja Studios en Rosarito (Baixa California) en Mexico. Localizacions de The Weight of Water en Internet Movie Database.

Ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

 Elenco The Weight of Water en Internet Movie Database. 
 Actor  Papel  Notas    '''' 

 Se veiga tamién 
 Cine en 2000.
 Cintas de 2000.

 Referencias 

 Vinclos externos 
  The Weight of Water en Internet Movie Database.
  The Weight of Water en Box Office Mojo.

Categoría:Cintas ambientadas en Kittery
Categoría:Cintas ambientadas en 1873
Categoría:Cintas ambientadas en 2000
Categoría:Cintas con banda sonora orichinal de David Hirschfelder
Categoría:Cintas con dirección de fotografía d'Adrian Biddle
Categoría:Cintas con guión d'Alice Arlen
Categoría:Cintas con guión de Christopher Kyle
Categoría:Cintas con montache de Howard E. Smith
Categoría:Cintas de cine de drama
Categoría:Cintas de cine d'intriga
Categoría:Cintas de Canadá
Categoría:Cintas d'Estaus Unius
Categoría:Cintas de Francia
Categoría:Cintas dirichidas por Kathryn Bigelow
Categoría:Cintas en anglés
Categoría:Cintas en blanco y negro
Categoría:Cintas en Color by DeLuxe
Categoría:Cintas en Panavision
Categoría:Cintas interpretadas por Adam Curry
Categoría:Cintas interpretadas por Anders W. Berthelsen
Categoría:Cintas interpretadas por Catherine McCormack
Categoría:Cintas interpretadas por Ciarán Hinds
Categoría:Cintas interpretadas por Elizabeth Hurley
Categoría:Cintas interpretadas por Josh Lucas
Categoría:Cintas interpretadas por Karl Juliusson
Categoría:Cintas interpretadas por Katrin Cartlidge
Categoría:Cintas interpretadas por Richard Donat
Categoría:Cintas interpretadas por Sarah Polley
Categoría:Cintas interpretadas por Sean Penn
Categoría:Cintas interpretadas por Ulrich Thomsen
Categoría:Cintas interpretadas por Vinessa Shaw
Categoría:Cintas producidas por A. Kitman Ho
Categoría:Cintas producidas por Janet Yang
Categoría:Cintas producidas por Sigurjón Sighvatsson
Categoría:Cintas rodadas en Halifax (Nueva Escocia)
Categoría:Cintas rodadas en Rosarito